มีอาการเจ็บคอเวลากลืนน้ำลายรู้สึกมีเสมหะตลอด ปกติถ้าเจ็บคอจะพ่วงด้วยอาการหวัดแต่ครั้งนี้ไม่มีไข้ ไม่ไอ และไม่มีน้ำมูกด้วยค่ะ แต่มีอาการแน่นหน้าอกหายใจไม่ทั่วท้องมาแทน ไม่รู้ว่าเป็นอะไรช่วยบอกทีค่ะ ขอบค่ะช่วงเจ็บคอเรากินน้ำเยอะมากๆมีผลให้แน่นหน้าอกด้วยหรือเปล่าคะ
สวัสดีค่ะ อาการเจ็บคอเวลากลืนน้ำลาย รู้สึกมีเสมหะ แต่ไม่ไข้ ไม่ไอดังกล่าวมา อาจจะมีสาเหตุมาจาก คออักเสบและติดเชื้อ อาจเกิดได้จากเชื้อไวรัสและแบคทีเรียใดๆ มีต่อมทอนซิลอักเสบ โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วย หรือการมีแผลบริเวณเยื่อบุตรงหลังคอ มีกรดไหลย้อน อาจทำให้แสบร้อนหรือระคายตรงคอได้เช่นกันซึ่งถ้าอาการสัมพันธ์กับมื้ออาหาร มีแสบร้อนกลางอกด้วย อาจจนึกถึงกลุ่มกรดไหลย้อนได้มากกว่ากลุ่มการติดเชื้อในทางเดินหายใจให้สังเกตอาการ หากเริ่มเจ็บคอเยอะ คอแดง มีหนองในลำคอให้เห็ฯ มีไข้ ไอร่วมด้วย ควรจะรีบไปพบแพทย์เพื่อตรวจเพิ่มเติม ในขณะนี้ สามารถดื่มน้ำเปล่าสะอาดมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ งดสูบบุหรี่